ai4bharat/Pralekha huggingface dataset:
শ্রমওকর্মসংস্থানমন্ত্রক
শিশু শ্রম বন্ধে কেন্দ্রীয় সরকার বদ্ধপরিকর
নয়াদিল্লি, ২৭ নভেম্বর, ২০১৯
অশিক্ষা ও অর্থনৈতিক অনগ্রসরতার মতো একাধিক আর্থ-সামাজিক সমস্যার কারণে শিশু শ্রমিকের সৃষ্টি হয়। কেন্দ্রীয় সরকার শিশু শ্রম রুখতে বদ্ধপরিকর। এর জন্য ১৯৮৬ সালের শিশু শ্রম রোধ এবং নিয়ন্ত্রণ আইন সংশোধন করেছে। সংশোধিত এই আইন ২০১৬ সালের সেপ্টেম্বর মাস থেকে কার্যকর করেছে। সংশোধিত এই আইন অনুযায়ী ১৪ বছরের নীচে শিশু শ্রম সম্পূর্ণ নিষিদ্ধ করা হয়েছে। এমনকি, ১৪ – ১৮ বছরের মধ্যে কিশোর-কিশোরীকে কোনও বিপজ্জনক কাজে যুক্ত করতেও নিষিদ্ধ করা হয়েছে। কোনও ব্যক্তি এই আইন লঙ্ঘন করলে ছয় মাস থেকে দুই বছর পর্যন্ত জেল বা ২০ – ৫০ হাজার টাকা পর্যন্ত জরিমানা অথবা দুটোই হতে পারে।
প্রাথমিকভাবে, এই আইন কার্যকর করার দায়িত্ব সংশ্লিষ্ট রাজ্য সরকারের। ২০১৮ সাল পর্যন্ত রাজ্য সরকার ও কেন্দ্রশাসিত অঞ্চল থেকে পাওয়া তথ্য অনুযায়ী শিশু শ্রম আইন লঙ্ঘন অভিযোগের ভিত্তিতে ৩ লক্ষ ৩৮ হাজার ৬৯৬ বার অভিযান চালানো হয়েছে, যার মধ্যে ১ হাজার ৬৩৬টি এই ধরনের অভিযোগ নির্ধারিত হয়েছে। ১ হাজার ১৬৮ জন ব্যক্তির বিরুদ্ধে মামলা দায়ের করা হয়েছে। ২০১৮ সাল পর্যন্ত ৬৯০ জন ব্যক্তি দোষী সাব্যস্ত হয়েছে।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় শ্রম ও কর্মসংস্থান  দপ্তরের প্রতিমন্ত্রী শ্রী সন্তোষ কুমার গাঙ্গোয়ার।
CG/SS/SB
(Visitor Counter : 84
রেলমন্ত্রক
উৎসবের মরশুমে অতিরিক্ত যাত্রী ভীড় সামাল দিতে এবং যাত্রী স্বচ্ছন্দ্যের কথা বিবেচনা করে ভারতীয় রেলের ২ হাজার ৫০০ বিশেষ পরিষেবা;
ট্রেনগুলিতে অতিরিক্ত কামরা এবং বড় স্টেশনগুলিতে ভীড় সামাল দিতে বিশেষ ব্যবস্থা
নয়াদিল্লি, ২৫ অক্টোবর, ২০১৯
ভারতীয় রেল বর্তমান উৎসবের মরশুমে যাত্রীদের নিজ এলাকায় পরিবারের সঙ্গে উৎসবের আনন্দ ভাগ করে নিতে নানা ব্যবস্থার আয়োজন করেছে। দুর্গা পুজো থেকে খ্রীস্টমাস পর্যন্ত অতিরিক্ত যাত্রী ভীড় সামাল দিতে ২০০ জোড়া বিশেষ ট্রেন চালাচ্ছে। বিভিন্ন ট্রেনে অতিরিক্ত কামরার ব্যবস্থা করা হয়েছে। দিল্লি – পাটনা, দিল্লি – কলকাতা, দিল্লি – মুম্বাই, মুম্বাই – লক্ষ্ণৌ, চন্ডীগড় – গোরখপুর, দিল্লি – ছাপড়া, হাওড়া – কাটিহার, হরিদ্বার – জব্বলপুর সহ বিভিন্ন গুরুত্বপূর্ণ রুটে ২ হাজার ৫০০ অতিরিক্ত পরিষেবার ব্যবস্থা করা হয়েছে।
যাত্রী ভীড় সামাল দিতে গুরুত্বপূর্ণ স্টেশনগুলিতে অতিরিক্ত আরপিএফ জওয়ান মোতায়েন করা হয়েছে। ব্যস্ত রেলপথগুলিতে লেভেল ক্রসিং গেটে অতিরিক্ত নিরাপত্তা বাহিনী মোতায়েন ছাড়াও প্রযুক্তি এবং সিগন্যাল ও টেলিকম্যুনিকেশন দপ্তরকে সতর্ক রাখা হয়েছে। বিভিন্ন ট্রেনের পৌঁছনো এবং ছাড়ার ঘোষণা নিয়মিত করার ব্যাপারে অতিরিক্ত উদ্যোগ নেওয়া হয়েছে।
গুরুত্বপূর্ণ স্টেশনগুলিতে যাত্রী সুবিধার জন্য আরপিএফ এবং টিকিট চেকাররা ‘মে আই হেলপ্ ইউ’ বুথে উপস্থিত থেকে পরিষেবা দিচ্ছেন। বিভিন্ন স্টেশন, মেডিকেল টিম ও অ্যাম্বুলেন্সের ব্যবস্থা করা হয়েছে। সিট দখল, অতিরিক্ত পয়সা আদায় এবং দালালদের দৌরাত্ম বন্ধ করার লক্ষ্যে ভিজিল্যান্স দপ্তরের কর্মীরা সতর্ক রয়েছেন। জোনাল হেড কোয়াটার্সগুলি থেকে বিভিন্ন স্টেশনে যাত্রী প্রতীক্ষালয় সহ স্টেশন চত্বর পরিচ্ছন্ন রাখার জন্য নানা উদ্যোগ গ্রহণ করা হয়েছে।
CG/CB/SB
(Visitor Counter : 29
মানবসম্পদবিকাশমন্ত্রক
কেন্দ্রীয় শিক্ষা মন্ত্রী ২০১৯-২০ শিক্ষা বর্ষে “ইউনাইটেড ডিস্ট্রিক্ট ইনফরমেশন সিস্টেম ফর এডুকেশন প্লাস” -এর ওপর প্রতিবেদন প্রকাশ করেছেন
নতুন দিল্লি, ০১ জুলাই, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক আজ দেশের বিদ্যালয় শিক্ষার জন্য ২০১৯-২০ শিক্ষা বর্ষে “ইউনাইটেড ডিস্ট্রিক্ট ইনফরমেশন সিস্টেম ফর এডুকেশন প্লাস” -এর ওপর প্রতিবেধন প্রকাশ করেছেন।
২০১৯-২০ শিক্ষা বর্ষে ইউডিআইএসই+ -এর প্রতিবেদন অনুযায়ী ২০১৮-র তুলনায় ২০১৯-২০-তে সর্বস্তরে বিদ্যালয় শিক্ষা ক্ষেত্রে ছাত্র-ছাত্রীদের নাম নথিভুক্ত করণের হার বৃদ্ধি পেয়েছে। সকল স্তরেই শিক্ষার্থী অনুপাতে শিক্ষক শিক্ষিকার সংখ্যা উন্নতি লাভ করেছে। এই প্রতিবেদন অনুযায়ী প্রাথমিক থেকে উচ্চ মাধ্যমিক পর্যন্ত ২০১৯-২০ শিক্ষা বর্ষে ১২.০৮ কোটিরও বেশি ছাত্রী নাম নথিভুক্ত করেছেন। ২০১৮-১৯ শিক্ষা বর্ষের তুলনায় এই সংখ্যা যথেই বৃদ্ধি পেয়েছে। এমনকি মাধ্যমিক ও উচ্চ মাধ্যমিক স্তরে ২০১৯-২০ শিক্ষা বর্ষে লিঙ্গ সমতা সূচক বেড়েছে। গত শিক্ষা বর্ষের তুলনায় ২০১৯-২০ শিক্ষা বর্ষে বিদ্যালয়ে বিদ্যুৎ সংযোগ, কম্পিউটার ব্যবস্থাপনা, ইন্টারনেটের সুবিধা বৃদ্ধি পেয়েছে। এমনকি ২০১২-১৩ শিক্ষা বর্ষের তুলনায় ২০১৯-২০ শিক্ষা বর্ষে বিদ্যালয়ে হাত ধোয়ার ব্যবস্থাপনা প্রায় ৯০ শতাংশ বৃদ্ধি পেয়েছে। ইউডিআইএসই+ -এর প্রতিবেদন অনুযায়ী প্রাক প্রাথমিক থেকে উচ্চ মাধ্যমিক পর্যন্ত বিদ্যালয় শিক্ষা ব্যবস্থায় মোট ছাত্র ছাত্রীর সংখ্যা দাঁড়িয়েছে ২৬.৪৫ কোটি, যা ২০১৮-১৯ শিক্ষা বর্ষের তুলনায় ৪২.৩ লক্ষ বেশি। উচ্চ প্রাথমিক, মাধ্যমিক এবং উচ্চ মাধ্যমিক স্তরে ২০১৮-১৯ শিক্ষা বর্ষে ছাত্র-ছাত্রীদের গড় নাম নথিভুক্ত করণের হার বৃদ্ধি পেয়েছে। ২০১৮-১৯ –এর তুলনায় ২০১৯-২০ শিক্ষা বর্ষে বিদ্যালয়ে ছাত্র ছাত্রীদের জন্য চিকিৎসা সুবিধার ব্যবস্থাপনা বেড়েছে। ৮৪ শতাংশেরও বেশি বিদ্যালয়ে গ্রন্থাগার, শিক্ষার্থীদের পঠন পাঠন কক্ষ গড়ে উঠেছে। এই প্রতিবেদন সম্পর্কে বিস্তারিতভাবে জানতে ক্লিক করুন নিম্ন লিখিত লিঙ্কে –
https://www.education.gov.in/hi/statistics-new?shs%20term%20node%20tid%20depth%20=394&Apply=Apply
CG/SS/SKD/
(Visitor Counter : 152
সামাজিকন্যায়ওক্ষমতায়নমন্ত্রক
ট্রান্সজেন্ডার বা বৃহন্নলাদের জাতীয় পরিষদ ট্রান্সজেন্ডারদের ওপর বিভিন্ন নীতির প্রভাব সম্পর্কিত বিষয় খতিয়ে দেখবে
নতুনদিল্লি, ১৬ সেপ্টেম্বর, ২০২০
কেন্দ্রীয় সামাজিক ন্যায় ও ক্ষমতায়ণ মন্ত্রক ''ট্রান্সজেন্ডার বা বৃহন্নলাদের  আইন, ২০১৯ বলবৎ করেছে। আইনের সপ্তম অধ্যায়ে বলা হয়েছে, ট্রান্সজেন্ডার বা বৃহন্নলাদের জাতীয় পরিষদে অন্য সদস্যদের সঙ্গে, রাজ্য /কেন্দ্রশাসিত অঞ্চলের বৃহন্নলা সম্প্রদায়ের পরিবর্তনসাপেক্ষ ৫-জন প্রতিনিধি এবং ট্রান্সজেন্ডারদের কল্যানের জন্য কাজ করেন এমন সরকারবহির্ভূত সংস্থা বা প্রতিষ্ঠানের ৫-জন বিশেষজ্ঞ প্রতিনিধিকে কেন্দ্রীয় সরকার মনোনীত করবেন। পরিষদ, ট্রান্সজেন্ডারদের ওপর বিভিন্ন নীতির প্রভাব খতিয়ে দেখবে এবং পদ্ধতিগত প্রতিকারের সিদ্ধান্ত স্বাধীনভাবে নিতে পারবে।
আইনের ১৮-ধারায় ট্রান্সজেন্ডারদের বিরুদ্ধে সংগঠিত অন্যায়ের জরিমানা সহ নানা শাস্তির বিধান রয়েছে। ট্রান্সজেন্ডার বা বৃহন্নলাদের জাতীয় পরিষদের অন্যতম কর্তব্য হবে তাদের সমস্ত অভাব-অভিযোগের নিরসন। প্রচলিত অন্যান্য আইনের এক্তিয়ার ছাড়াও, এই আইনে অতিরিক্ত সংস্থান রাখা হয়েছে, পরিবর্ত হিসেবে নয়।
আইনের ১৯-ধারায় বলা হয়েছে, কেন্দ্র সরকার প্রয়োজনমতো সময়-সময় সংসদে উপযুক্ত আইনের মাধ্যমে জাতীয় পরিষদকে প্রয়োজনীয় আর্থিক সহায়তার বন্দোবস্তো করবে।
আজ রাজ্যসভায় এক লিখিত জবাবে কেন্দ্রীয় সামাজিক ন্যায় ও ক্ষমতায়ণ প্রতিমন্ত্রী শ্রী রতন লাল কাটারিয়া একথা জানান ।
(CG/AC
আবাসনএবংশহরাঞ্চলেরদারিদ্র্যদূরীকরণমন্ত্রক
নগরোন্নয়নেস্থিতিশীল এবং উদ্ভাবনমূলক উদ্যোগের ইতিবাচক প্রভাবের প্রদর্শন
নয়াদিল্লি, ৩ অক্টোবর ২০২২
ন্যাশনাল ইনস্টিটিউট অফ আর্বানঅ্যাফেয়ার্স , শহরে উদ্ভাবন, সুসংহতকরণ এবং স্থিতিশীলতার জন্য বিনিয়োগেরউদ্যোগ বা ‘সিটিজ ইনভেস্টমেন্ট টু ইনোভেট, ইন্টিগ্রেট অ্যান্ড সাস্টেন’ – ‘সিটিজ’কর্মসূচির আওতায় একটি চিত্র প্রদর্শনীর আয়োজন করেছে। ‘সিটিজ অফ টুমোরো’ শীর্ষক এইপ্রদর্শনীতে ভারতে নগরোন্নয়নে স্থিতিশীলতা এবং উদ্ভাবনমূলক উদ্যোগের ইতিবাচকপ্রভাবের বিভিন্ন দিক তুলে ধরা হবে। আগরতলা, অমরাবতী, অমৃতসর, ভুবেনেশ্বর,চেন্নাই, দেরাদুন, হুবলি-ধারওয়াড়, কোচি, পুদুচেরী, সুরাট, উজ্জয়িনী এবংবিশাখাপত্তনম – এই ১২টি স্মার্ট সিটি নিয়ে এই প্রকল্পটি বাস্তবায়িত হয়েছে।স্থিতিশীল ভ্রাম্যমানতা, সর্বসাধারণের উন্মুক্ত স্থান, ই-গভর্ন্যান্স,তথ্য-যোগাযোগ প্রযুক্তি, নিম্ন আয়ের জনপদে সামাজিক ও সাংগঠনিক বিভিন্ন উদ্ভাবনমূলকউদ্যোগের ওপর ভিত্তি করে আলোকচিত্রীরা যে ছবি তুলেছেন, সেগুলিকে বাছাই করেনির্দিষ্ট কিছু ছবি এই প্রদর্শনীতে স্থান পাবে।
বিশিষ্ট আলোকচিত্রী শ্রী রঘু রাই,শ্রীমতী কেতকী শেঠ এবং শ্রী শৌনক বন্দ্যোপাধ্যায় প্রায় ৪০০টি ছবি বাছাই করে এইপ্রদর্শনীতে ছবি পাঠিয়েছেন। তেসরা অক্টোবর প্রদর্শনীর উদ্বোধনী অনুষ্ঠানে ভারত ওভুটানে ইউরোপীয় ইউনিয়নের দূত শ্রী উগো আস্তুতো, ফরাসী দূতাবাসের উপ-প্রধান শ্রীদামিয়্যেঁ সৈয়দ, ফ্রেঞ্চ ডেভেলপমেন্ট এজেন্সির ভারতের দায়িত্বপ্রাপ্ত নির্দেশকশ্রী ব্রুনো বোসলে, আবাসন ও নগরোন্নয়ন মন্ত্রকের স্মার্ট সিটিজ মিশন-এর যুগ্ম সচিবও মিশন ডায়রেক্টর শ্রী কুনাল কুমার সহ বিশিষ্টজনেরা উপস্থিত থাকবেন। নতুন দিল্লিরইন্ডিয়া হ্যাবিট্যাট সেন্টারে ৬ অক্টোবর পর্যন্ত এই প্রদর্শনী চলবে।
PG/CB/DM/
(Visitor Counter : 67
প্রতিরক্ষামন্ত্রক
আজাদী কা অমৃত মহোৎসব: মহিলা পর্বত অভিযাত্রী দলের মনিরাঙ পর্বত অভিযান
নতুন দিল্লি, ১৯ আগস্ট, ২০২১
স্বাধীনতার ৭৫ বছর উপলক্ষে "আজাদী কা অমৃত মহোৎসব"এর অঙ্গ হিসেবে ভারতীয় বিমানবাহিনীর নতুন দিল্লির বিমান ঘাঁটি থেকে একটি মহিলা পর্বত অভিযাত্রী দল যাত্রা শুরু করে। গত ১ আগস্ট এই যাত্রা শুরু হয়েছিল। মহিলা অভিযাত্রী দলটি ১৫ আগস্ট ২১ হাজার ৬২৫ মিটার উচ্চ মনিরাঙ পর্বত শৃঙ্গে উঠতে সক্ষম হয়। মনিরাঙ হিমাচল প্রদেশের অন্যতম উচ্চ পর্বতশৃঙ্গ। কিন্নর এবং স্পিতি জেলার সীমান্তে এর অবস্থান। যান চলাচলের রাস্তা শুরু হওয়ার আগে মনিরাঙ পাস ছিল ওই অঞ্চলের ব্যবসা-বাণিজ্যের অন্যতম পথ।
১৫ সদস্যের এই মহিলা পর্বত অভিযাত্রী দলের নেতৃত্ব দিয়েছিলেন ভারতীয় বিমান বাহিনীর উইং কমান্ডার ভাবনা মেহেরা। দলের অন্যান্য সদস্য যাঁরা জাতীয় পতাকা নিয়ে মনিরাঙ পর্বত শৃঙ্গ জয় করেন তাঁদের মধ্যে ছিলেন, লেফটেন্যান্ট কর্নেল গীতাঞ্জলি ভাট, উইং কমান্ডার নিরুপমা পান্ডে, উইং কমান্ডার ভূমিকা সিং, উইং কমান্ডার ললিতা মিশ্র, মেজর ঊষা কুমারী, মেজর সৌম্য শুক্লা, মেজর ভিনু মোর, মেজর রচনা হুদা, লেফটেন্যান্ট কমান্ডার সিনো উইলসন এবং ফ্লাইট লেফটেন্যান্ট কোমল পাহুজা।
CG/ SB
(Visitor Counter : 208
প্রধানমন্ত্রীরদপ্তর
দেশের জনগণ সব থেকে সেরা সম্ভব পরিকাঠামোর দাবিদার : প্রধানমন্ত্রী
নয়াদিল্লি, ১১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, সরকার দেশের জনগণকে সব থেকে সেরা সম্ভব পরিকাঠামো প্রদানে প্রতিশ্রুতিবদ্ধ। তিনি আরও বলেন, পরিকাঠামো উন্নয়নের জন্য সরকারের গৃহীত পদক্ষেপগুলির ব্যাপক প্রশংসা হচ্ছে।
কর্ণাটকের মুখ্যমন্ত্রীর এক ট্যুইটের জবাবে প্রধানমন্ত্রী তাঁর ট্যুইটে বলেন;
“আমাদের জনগণ সব থেকে সেরা সম্ভব পরিকাঠামোর দাবিদার। তা পূরণের লক্ষ্যে আমাদের সরকার কঠোর পরিশ্রম করে যাবে। পরিকাঠামো উন্নয়নে সরকারের গৃহীত বিভিন্ন পদক্ষেপ ব্যাপকভাবে প্রশংসিত হয়েছে।”
PG/PM/NS
(
প্রধানমন্ত্রীরদপ্তর
মায়নমারের স্টেট কাউন্সিলারের সঙ্গে প্রধানমন্ত্রীর সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী তেশরা নভেম্বর আসিয়ান-ভারত শীর্ষ সম্মেলনের ফাঁকে মায়নমারের স্টেট কাউন্সিলার আং সাং সু কি-র সঙ্গে সাক্ষাৎ করেন। প্রধানমন্ত্রী ২০১৭র সেপ্টেম্বরে মায়নমারে তাঁর সর্বশেষ সফর এবং স্টেট কাউন্সিলারের ২০১৮র জানুয়ারিতে আসিয়ান ভারত শিখর সম্মেলনে নতুন দিল্লী সফরের বিষয়টি স্মরণ করেন। দুই দেশের মধ্যে গুরুত্বপূর্ণ অংশীদারিত্বের প্রসারে উভয় নেতা সন্তোষ প্রকাশ করেন।
প্রধানমন্ত্রী ভারতের ‘লুক ইস্ট নীতি’ এবং ‘প্রতিবেশী প্রথম নীতি’র মাধ্যমে মায়ানমারের সঙ্গে অংশীদারিত্ব গড়ে তোলার লক্ষ্যে, ভারতের উৎসাহের উল্লেখ করেন। এই উদ্দেশ্যে মায়ানমারের মধ্যে দিয়ে দক্ষিণপূর্ব এশিয়ার সঙ্গে সড়ক, বন্দর এবং অন্যান্য পরিকাঠামো নির্মাণের মাধ্যমে যোগাযোগ বৃদ্ধির বিষয়ে ভারতের অঙ্গিকারের কথা পুনরায় উল্লেখ করেন। মায়ানমারের পুলিশ, সামরিক বাহিনী, সরকারি আধিকারিক, ছাত্রছাত্রী সহ নাগরিকদের ক্ষমতা বৃদ্ধির নানা ক্ষেত্রে ভারত সমর্থন জুগিয়ে আসছে। উভয় নেতা অংশীদারিত্ব বাড়ানোর লক্ষ্যে জনগণের মধ্যে যোগাযোগ বৃদ্ধির বিষয়ে সহমত পোষণ করেন। এই লক্ষ্যে দু-দেশের মধ্যে বিমান চলাচল বৃদ্ধি, মায়ানমারে ভারতের ব্যবসা-বাণিজ্যের সম্প্রসারম ছাড়াও এমাসের শেষে ইয়াঙ্গুনে কাম্বোডিয়া, লাওস, মায়ানমার এবং ভিয়েতনামের জোট সিএলএমভি-তে ভারত বাণিজ্য সম্মেলনের আয়োজন করেছে।
স্টেট কাউন্সিলার দাউ আং সাং সু কি ভারতের সঙ্গে অংশীদারিত্বের প্রশ্নে তাঁর সরকারের সিদ্ধান্তের উল্লেখ করেন। মায়ানমারের উন্নয়নে ও গণতন্ত্রের প্রসারে ভারতের নিরবচ্ছিন্ন সমর্থনেরও তিনি প্রশংসা করেন।
এই অংশীদারিত্ব প্রসারে সীমান্ত অঞ্চলে স্হিতিশীল ও শান্তিপূর্ণ পরিবেশ বজায় রাখার বিষয়ে উভয় নেতাই সহমত হয়েছেন। ভারত-মায়ানমার সীমান্তে জঙ্গি গোষ্ঠীগুলি যাতে কোনভাবেই তাদের কার্যকলাপ চালাতে না পারে, সেই বিষয়ে মায়ানমারের সহযোগিতার ওপর প্রধানমন্ত্রী বিশেষ জোর দেন।
রাখাইন রাজ্যে ২৫০টি বাড়ি তৈরির ভারতের প্রথম প্রকল্পটি শেষ হয়েছে। গত জুলাই মাসে মায়ানমার সরকারকে এই বাড়িগুলি হস্তান্তরিত করা হয়েছে। প্রধানমন্ত্রী ওই রাজ্যে আরও আর্থ-সামাজিক প্রকল্পে অংশগ্রহণে ভারত উৎসাহী বলে মতপ্রকাশ করেছেন। এই প্রসঙ্গে প্রধানমন্ত্রী রাখাইন রাজ্য থেকে উদ্বাস্তু হয়ে বাংলাদেশে আশ্রয় নেওয়া মানুষদের দ্রুত, নিরাপদে, স্হায়ীভাবে তাদের বাড়িতে ফিরে আসার প্রক্রিয়াটি ত্বরান্বিত করার ওপর গুরুত্ব আরোপ করেন। যারফলে ভারত-বাংলাদেশ এবং মায়ানমার তিন প্রতিবেশী রাষ্ট্রের স্বার্থ বজায় থাকবে।
উভয় নেতা উচ্চপর্যায়ের মতবিনিময় বজার রাখার বিষয়ে সহমত হয়েছেন। এর মধ্যে দিয়ে দুটি দেশের মূল স্বার্থগুলি সুরক্ষিত থাকবে এবং সহযোগিতার প্রতিটি স্তম্ভ দৃঢ় বন্ধনে আবদ্ধ হবে।
CG/CB/NS
(Visitor Counter : 61
বিদ্যুৎমন্ত্রক
৫ হাজার যাত্রীবাহী এবং ১ হাজার পণ্যবাহী বৈদ্যুতিক গাড়ির জন্য পিএফসি ৬৩৩ কোটি টাকার ঋণ অনুমোদন করেছে
নয়াদিল্লি, ২১ এপ্রিল, ২০২৩
দেশে বিদ্যুৎ ক্ষেত্রের অগ্রণী ঋণদান সংস্থা পাওয়ার ফিনান্স কর্পোরেশন লিমিটেড ৫ হাজার যাত্রীবাহী এবং ১ হাজার পণ্যবাহী বৈদ্যুতিক গাড়ির জন্য ৬৩৩ কোটি টাকার ঋণ অনুমোদন করেছে। এই নবরত্ন রাষ্ট্রায়ত্ত্ব সংস্থাটি ঋণের প্রথম কিস্তির টাকা বন্টন করেছে। ইতোমধ্যেই দিল্লির রাস্তায় বৈদ্যুতিক ট্যাক্সি চলাচল শুরু হয়েছে। পিএফসি-র অর্থানুকুল্যে কেনা বৈদ্যুতিক গাড়িগুলি ব্লুস্মার্ট মোবিলিটি প্রাইভেট লিমিটেড -কে লিজ দেওয়া হবে। গতকাল দিল্লির রাস্তায় বৈদ্যুতিক ট্যাক্সি চলাচলের সূচনা অনুষ্ঠানে উপস্থিত ছিলেন বিদ্যুৎ মন্ত্রকের অতিরিক্ত সচিব শ্রী অজয় তিওয়ারি এবং পিএফসি-র মুখ্য ম্যানেজিং ডিরেক্টর শ্রী রবিন্দর সিং ধিলোঁ।
এই উপলক্ষে আয়োজিত অনুষ্ঠানে শ্রী ধিলোঁ বলেন, দেশে বৈদ্যুতিক গাড়ি ব্যবহারের যথেষ্ট সম্ভাবনা রয়েছে। এ ধরনের গাড়ির ব্যবহার ক্রমশ বাড়ছে। কার্বন নিঃসরণ হ্রাসে যে অঙ্গীকার জাতীয় স্তরে নেওয়া হয়েছে তা বাস্তবায়নে পিএফসি সব ধরনের সহায়তা করবে। এর মধ্য দিয়ে পরিবহণ ক্ষেত্রে স্থিতিশীল এবং স্বাস্থ্যকর এক ব্যবস্থাপনা গড়ে উঠবে।
৫ হাজারটি যাত্রীবাহী বৈদ্যুতিক গাড়ি দিল্লির রাস্তায় চলাচল শুরু করলে এক লক্ষ টন কার্বন ডাই অক্সাইড কম নিঃসৃত হবে। ৫০ লক্ষ পূর্ণবয়স্ক গাছের এই কার্বন ডাই অক্সাইড শোষণ করতে এক বছর সময় লাগে। দেশকে কার্বন নিঃসরণ মুক্ত করতে বৈদ্যুতিক গাড়ির চার্জিং-এর জন্য প্রয়োজনীয় পরিকাঠামো গড়ে তোলা সহ বিভিন্ন উদ্যোগে পিএফসি ঋণ দানের সিদ্ধান্ত নিয়েছে।
PG/CB/NS
(Visitor Counter : 51
সারওরসায়নমন্ত্রক
কোভিড-১৯ সংক্রান্ত পালস্ অক্সিমিটার এবং অক্সিজেন কনসেনট্রেটরের মতো জরুরি চিকিৎসা সরঞ্জামগুলির মূল্য বৃদ্ধির ওপর নজর রাখছে এনপিপিএ
নয়াদিল্লি, ০২ জুলাই, ২০২০
দেশে কোভিড-১৯ সংক্রমণ মোকাবিলায় চিকিৎসাগত দিক থেকে জরুরি সরঞ্জামগুলির পর্যাপ্ত যোগান বজায় রাখার লক্ষ্যে কেন্দ্রীয় সরকার সর্বাত্মক প্রয়াস চালাচ্ছে। স্বাস্থ্য ও পরিবার কল্যাণ মন্ত্রক এ ধরনের জরুরি চিকিৎসা সরঞ্জামগুলির একটি তালিকা চিহ্নিত করেছে এবং এই সরঞ্জামগুলির যোগান বজায় রাখার জন্য ন্যাশনাল ফার্মাসিউটিকাল প্রাইসিং অথরিটি -কে অনুরোধ করেছে।
গ্রাহকদের স্বার্থে সুলভ মূল্যে জীবনদায়ী ওষুধ ও চিকিৎসা সরঞ্জামের পর্যাপ্ত যোগান সুনিশ্চিত করতে সরকার দায়বদ্ধ। যে সমস্ত চিকিৎসা সরঞ্জামকে ড্রাগ হিসাবে বিজ্ঞাপিত করা হয়েছে, সেগুলি সবই নিয়ন্ত্রণমূলক কাঠামো ব্যবস্থার আওতায় এসেছে। জরুরি চিকিৎসা সরঞ্জামগুলির মূল্য বৃদ্ধি নিয়ন্ত্রণে রাখতে এনপিপিএ উৎপাদক বা আমদানিকারকদের কাছ থেকে পালস্ অক্সিমিটার এবং অক্সিজেন কনসেনট্রেটরের মূল্য সংক্রান্ত তথ্য চেয়ে পাঠিয়েছে। উদ্দেশ্য, গত পয়লা এপ্রিল জারি করা মূল্য তালিকার তুলনায় এই দুটি জরুরি চিকিৎসা সরঞ্জামের মূল্য যাতে এক বছরের মধ্যেই ১০ শতাংশের বেশি বৃদ্ধি না পায়। এনপিপিএ-র পক্ষ থেকে গত পয়লা জুলাই চিকিৎসা সরঞ্জাম উৎপাদনকারী শিল্প সংগঠনগুলির সঙ্গে এক আলোচনায় উৎপাদন বা আমদানিকারকদেরকে মূল্য স্থিতিশীল রেখে দেশে জরুরি চিকিৎসা সরঞ্জামগুলির সরবরাহ ও যোগান সুনিশ্চিত করার কথা বলা হয়। এই প্রেক্ষিতে চিকিৎসা সরঞ্জাম উৎপাদক শিল্প সংগঠনগুলিকে জরুরি চিকিৎসা সরঞ্জামের খুচরো মূল্য কমিয়ে আনার আবেদন করা হয়েছে। এই শিল্প সংগঠনগুলির সঙ্গে বৈঠকে জানানো হয়, চিকিৎসা সরঞ্জামের মূল্য নিয়ন্ত্রণের বিষয়টি ড্রাগ অ্যান্ড কসমেটিক্স অ্যাক্ট, ১৯৪০ – এর বিভিন্ন ধারানুযায়ী নিয়ন্ত্রিত হয়ে থাকে। সেই অনুসারে, জরুরি চিকিৎসা সরঞ্জামের মূল্য বৃদ্ধির বিষয়টিকে ঐ আইনের ২০ নম্বর ধারার আওতায় নিয়ন্ত্রণের দায়িত্বে রয়েছে এনপিপিএ। বৈঠকে চিকিৎসা সরঞ্জাম উৎপাদন সংগঠনগুলিকে জরুরি চিকিৎসা সরঞ্জামের খুচরো মুল্য কমিয়ে আনার পাশাপাশি, বর্তমান পরিস্থিতির কথা বিবেচনায় রেখে বৃহত্তর জনস্বার্থে এন-৯৫ মাস্কের দাম কমানোর কথাও বলা হয়েছে।
(CG/BD/SB
প্রধানমন্ত্রীরদপ্তর
বীর সাভারকারের জন্মদিনে প্রধানমন্ত্রীর শ্রদ্ধা নিবেদন
নতুনদিল্লি, ২৮শে মে, ২০২১
প্রধানমন্ত্রী শ্রী নরেন্দ্র মোদী বীর সাভারকারের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ স্বাধীনতা সংগ্রামের মহান সৈনিক ও দেশপ্রেমিক বীর সাভারকারকে তাঁর জন্মদিনে শত শত প্রণাম জানাই।“
CG/CB
(Visitor Counter : 108
বিজ্ঞানওপ্রযুক্তিমন্ত্রক
শিরাতে রক্ত জমাট বাধা আটকাতে এসসিটিআইএমএসটি-র গবেষকরা দেশীয় পদ্ধতিতে একটি যন্ত্র উদ্ভাবন করেছেন
নতুন দিল্লি, ১৩ই সেপ্টেম্বর, ২০২০
মূলত পায়ে শিরার মধ্যে রক্ত জমাট বেধে ডীপ ভেইন থ্রম্বোসিস  হয় যার ফলে জীবন সংশয় পর্যন্ত ঘটতে পারে। বিজ্ঞানী এমন একটি যন্ত্র উদ্ভাবন করেছেন, যার সাহায্যে পায়ে রক্ত জমাট বাধবে না। এর ফলে ডিভিটি-র সমস্যা থেকে এড়ানো যাবে।
যে সমস্ত রোগী দীর্ঘদিন ধরে হাঁটা চলা করতে পারেন না, শয্যাশায়ী, পা অবশ হয়ে আছে, অপারেশনের পর যারা শুয়ে থাকেন, এরকম রোগীদেরই মূলত ডিভিটি হয়। এর ফলে ব্যাথা, চুলকানি ছাড়াও যেখানে রক্ত জমাট বেধেছে, সেই জায়গাটি লাল হয়ে যায়। রক্ত জমাট বাধার ফলে দূষিত রক্ত ফুসফুসে চলে যায়। যার ফলে জীবন সংশয় দেখা দিতে পারে।
কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা তিরুভানান্তপুরমের শ্রী চিত্র তিরুনাল ইনস্টিটিউট ফর মেডিক্যাল সায়েন্সস এন্ড টেকনোলজি  বিজ্ঞানীরা এমন একটি যন্ত্র আবিস্কার করেছেন, যার ফলে ডিভিটি-কে আটকানো যাবে। এই ধরণের যন্ত্রপাতি বিদেশ থেকে আমদানী করতে গেলে ২ – ৫ লক্ষ টাকা খরচ হয়। কিন্তু বিজ্ঞানীরা এটি ১ লক্ষ টাকার কম মূল্যে তৈরি করেছেন। নতুন এই যন্ত্রটি পায়ের শিরায় চাপ দিয়ে রক্তের সঞ্চালন বজায় রাখবে এবং সেক্ষেত্রে শুধুমাত্র শিরাগুলিতে চাপ দেওয়া হবে, ধমনীতে নয়। এই যন্ত্রের মধ্যে এমন একটি সফটওয়্যার রয়েছে, যেটি রক্ত সঞ্চালনকে বজায় রাখবে। কেরালার কোচির ‘এনপ্রোডাক্টস’ কে এই যন্ত্র তৈরি এবং বিক্রির লাইসেন্স দেওয়া হয়েছে।
CG/CB/SFS
(Visitor Counter : 3548
প্রধানমন্ত্রীরদপ্তর
প্রধানমন্ত্রী জাতীয় পুরস্কারপ্রাপ্ত শিক্ষকদের সঙ্গে আলাপচারিতায় মিলিত হয়েছেন
নয়াদিল্লি, ০৪ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ শিক্ষক দিবসের প্রাক্কালে, ২০১৭-র জাতীয় শিক্ষক পুরস্কারপ্রাপকদের সঙ্গে মিলিত হন। কেন্দ্রীয় মানবসম্পদ উন্নয়নমন্ত্রী শ্রী প্রকাশ জাভড়েকর-ও এই অনুষ্ঠানে উপস্হিত ছিলেন। দেশে শিক্ষার মানোন্নয়নের ক্ষেত্রে তাঁদের অবদানের জন্য প্রধানমন্ত্রী জাতীয় পুরস্কারপ্রাপক শিক্ষকদের অভিনন্দন জানান। শিক্ষার জন্য এবং একে তাঁদের জীবনের মন্ত্র করে তোলায়, তিনি তাঁদের নিষ্ঠার প্রশংসা করেন। তিনি বলেন, একজন শিক্ষক সারাজীবন ব্যাপি শিক্ষকই থাকেন।
শিক্ষকদের সঙ্গে আলাপচারিতায় প্রধানমন্ত্রী পুরস্কারপ্রাপ্ত শিক্ষকদের প্রতি জনগোষ্ঠীকে সমবেত করে তাদের বিদ্যালয় উন্নয়নে অংশ করে নেওয়ার আহ্বান জানান। এছাড়াও তিনি ছাত্রছাত্রীদের, বিশেষ করে দরিদ্র এবং গ্রামাঞ্চলে বসবাসকারীদের মধ্যে নিহিত শক্তির প্রকাশের লক্ষ্যে কাজ করার জন্য শিক্ষকদের প্রতি আহ্বান জানান।
প্রধানমন্ত্রী বলেন, ছাত্র এবং শিক্ষকদের মধ্যে যোগাযোগের অভাবকে দুর করতে হবে। ছাত্রছাত্রীরা যাতে সারাজীবন শিক্ষকদের কথা মনে রাখেন, সেই কাজ তাঁদের করতে হবে। তিনি স্কুলগুলি ও পারিপার্শিক অঞ্চলে ডিজিটাল পরিবর্তন আনার জন্য শিক্ষকদের উসাহ দেন।
প্রধানমন্ত্রীর সঙ্গে আলাপচারিতায় পুরস্কারপ্রাপক শিক্ষকরা তাঁদের স্কুলগুলিকে জ্ঞান ও উৎকর্ষের কেন্দ্র হিসাবে পরিণত করার অনুপ্রেরণামূলক কাহিনী বর্ণনা করেন। তাঁরা নতুন অনলাইন পদ্ধতিতে শিক্ষকদের জাতীয় পুরস্কারের মনোনয়ন প্রক্রিয়া চালু করা এবং ডিজিটাল ভারতের মতো কর্মসূচি চালু করার জন্য প্রধানমন্ত্রীকে ধন্যবাদ জানান। তাঁরা বলেন, সারা দেশজুড়ে স্কুল শিক্ষার ক্ষেত্রে ডিজিটাল ভারত কর্মসূচি গুনমানের ক্ষেত্রে এক বিরাট পরিবর্তন আনছে।
এবছর মানবসম্পদ উন্নয়ন মন্ত্রক জাতীয় পুরস্কারের জন্য শিক্ষকদের নির্বাচন সংক্রান্ত নীতি-নির্দেশিকা সংশোধন করেছে। নতুন এই পদ্ধতিতে কোনো শিক্ষক নিজের জন্য মনোনয়ন পাঠাতে পারেন। নতুন এই পদ্ধতিটি স্বচ্ছ এবং অবাধ। এর মাধ্যমে উৎকর্ষ ও ভালো কাজকে পুরস্কৃত করা সম্ভব।
CG/PB/NS/…
(Visitor Counter : 64
রাষ্ট্রপতিরসচিবালয়
আর্মি অ্যাভিয়েশন কোর-এর পুরস্কার প্রদান অনুষ্ঠানে মাননীয় রাষ্ট্রপতি শ্রী রামনাথ কোবিন্দের ভাষণ
নয়াদিল্লি, ১০ অক্টোবর, ২০১৯
আমার বায়ুসেনাদের মধ্যে উপস্থিত হওয়া আমাকে প্রভূত আনন্দ দেয়। সশস্ত্র বাহিনীর সুপ্রিম কম্যান্ডার হিসেবে আমি এই অনুষ্ঠানটি আমাদের দেশের সশস্ত্র বাহিনীকে উৎসর্গ করছি।
আর্মি অ্যাভিয়েশন কোর গঠনের পর ৩২ বছর কেটে গেছে। এই সময়টি বিভিন্ন অভিযানের সম্মান, শৌর্য এবং নায়কোচিত ভূমিকার গল্পে পরিপূর্ণ। ১৯৮৬-তে গঠনের অব্যবহিত পরেই আর্মি অ্যাভিয়েশন কোর শ্রীলঙ্কায় ‘অপারেশন পবন’-এর সময় তাদের অদম্য যোদ্ধৃ মনোভাবের প্রমাণ রেখেছে।
১৯৮৪ থেকে সিয়াচেন হিমবাহই কোরের চূড়ান্ত কাজের জায়গা। ২০ হাজার ফুট বা তার ওপরে নিয়মিত কাজ করা চরম পরীক্ষার বিষয়। ‘অপারেশন মেঘদূত’-এ সুদক্ষ এবং কোর-এর দৃঢ়মনা পাইলটরা তাদের কাজ দক্ষতার সঙ্গে করেছেন।
এই প্রসঙ্গে আমি বিশেষ করে গত বছর ১০ই মে সিয়াচেন সফরে কুমার পোস্টে যাওয়ার কথা উল্লেখ করব। এটা ছিল একটি অনবদ্য অভিজ্ঞতা। আমাদের জওয়ানরা হিমবাহে প্রতিকূল পরিস্থিতিতে যেভাবে থাকেন তা তাঁদের অদম্য মনোবল এবং শৌর্যের পরিচয়। ঐ সফরে আমি বুঝেছি, আমরা যে শান্তিতে আছি তা এই সাহসী সেনাদের নজরদারি এবং আত্মত্যাগের জন্য।
দ্য আর্মি অ্যাভিয়েশন কোর তাদের শৌর্য এবং অবদানের জন্য ২৭৩টি সম্মান এবং পুরস্কার অর্জন করেছে। এর থেকেই বোঝা যায় কোর আধিকারিকদের ব্যতিক্রমী শৌর্য এবং মনোবলের পরিমাণ এবং আমাদের সশস্ত্র বাহিনীর সব সেনা এবং অফিসারদের জন্য এটি একটি আদর্শ। আপনারা বিভিন্ন যুদ্ধ এবং অভিযানে কৃতিত্ব অর্জন করেছেন। দক্ষতা দেখিয়েছেন ক্রীড়া ও অ্যাডভেঞ্চারে এবং অতিক্রম করেছেন অসংখ্য পেশাদারী সমস্যাকে।
১৯৯৯-এ ‘অপারেশন বিজয়’ ‘কার্গিল’ যুদ্ধ জয় সম্ভব হয়েছে আপনাদের বীরত্ব এবং অদম্য মনোভাবের জন্য। আপনাদের অনেকগুলি স্কোয়াড্রন তাদের ব্যতিক্রমী কৃতিত্বের জন্য পুরস্কৃত হয়েছে সম্মানজনক ‘চিফ অফ আর্মি স্টাফ ইউনিট সাইটেশন’-এ। ইউনাইটেড নেশন্স পিস কিপিং মিশনের অঙ্গ হিসেবে সোমালিয়া এবং ডেমোক্র্যাটিক রিপাবলিক অফ কঙ্গোর মতো অন্য দেশের অভিযানেও আপনারা আমাদের দেশের অনবদ্য রাষ্ট্রদূতের ভূমিকা পালন করেছেন। প্রাকৃতিক দুর্যোগের সময় আপনারা আপনাদের কর্তব্য-কর্মের বাইরে গিয়েও অনেক কাজ করেছেন।
এই পুরস্কার প্রদান অনুষ্ঠানে আমি আর্মি অ্যাভিয়েশন কোর-এর শহীদদের প্রতি শ্রদ্ধার্ঘ্য অর্পণ করি। তাঁদের রক্ত এবং আত্মত্যাগ আমাদের সার্বভৌমত্ব সুনিশ্চিত করেছে এবং দেশকে এনে দিয়েছে সম্মান। আমি কোর-এর সব অবসরপ্রাপ্ত ও কর্মরত সেনাদের অভিনন্দন জানাই তাঁদের কর্তব্যে নিষ্ঠা এবং পেশাদারী মনোভাবের জন্য। বিশ্বে দুর্গম খাঁড়ি এবং প্রতিকূল আবহাওয়ায় আপনারা আপনাদের সত্যিকারের দক্ষতা প্রকাশ করেছেন। এই সুযোগে আমি গোটা আর্মি অ্যাভিয়েশন কোর-এর সব শ্রেণীর জওয়ান এবং আধিকারিক ও তাঁদের পরিবারকে আমার শুভেচ্ছা জানাই। ভারতীয় সেনাবাহিনী এবং গোটা জাতি আপনাদের জন্য গর্বিত।
সবরকম প্রতিকূলতা সত্ত্বেও আমাদের দেশের সার্বভৌমত্ব তথা সীমান্ত রক্ষার কাজে আমরা শপথ গ্রহণ করি। আমার বিশ্বাস, আমরা এই শপথ পালন করতে পারব, দেশ এবং দেশের মানুষের আত্মমর্যাদা রক্ষা করতে পারব এবং যে কোন মূল্যে আমাদের সকল কাজে চরম উৎকর্ষ অর্জন করতে পারব।
আপনারা আরও উচ্চতায় উড়ুন এবং দেশকে সম্মান এনে দিন এই কামনা করি। আমি আপনাদের “হ্যাপি ল্যান্ডিংস” এবং “গড স্পিড” জানাই।
ধন্যবাদ, জয় হিন্দ!
CG/AP/DM
(Visitor Counter : 64
স্বাস্থ্যওপরিবারকল্যাণমন্ত্রক
ভারত ১০০ কোটি টিকাকরণের অনন্য মাইল ফলক অর্জন করেছে
সুস্থতার হার বর্তমান ৯৮.১৫ শতাংশ, যা ২০২০র মার্চ থেকে সর্বাধিক
দেশে গত ২৪ ঘন্টায় নতুন করে আক্রান্তের সংখ্যা ১৮,৪৫৪
দেশে সুস্পষ্টভাবে করোনায় আক্রান্তের সংখ্যা ১,৭৮,৮৩১
সাপ্তাহিক ভিত্তিতে আক্রান্তের হার ১.৩৪ শতাংশ, যা গত ১১৮ দিন ৩ শতাংশের নিচে
নতুন দিল্লি, ২১শে অক্টোবর, ২০২১
এক ঐতিহাসিক সাফল্যের নজির হিসেবে দেশে সার্বিক কোভিড – ১৯ টিকাকরণ ১০০ কোটির মাইল ফলক ছাড়িয়েছে। এক ট্যুইটে প্রধানমন্ত্রী শ্রী নরেন্দ্র মোদী দেশবাসীকে অভিনন্দন জানিয়েছেন এবং এই অসাধারণ কৃতিত্ব অর্জনের জন্য বৈজ্ঞানিক মহল ও স্বাস্থ্য ক্ষেত্রের পেশাদারদের প্রতি কৃতজ্ঞতা প্রকাশ করেছেন।
কেন্দ্রীয় স্বাস্থ্য মন্ত্রী ড. মনসুখ মান্ডোভিয়া অসামান্য এই মাইল ফলক অর্জনে দেশবাসীকে অভিনন্দন জানিয়েছেন।
দেশে গত ২৪ ঘন্টায় করোনামুক্ত হয়েছেন ১৭,৫৬১ জন। এক ফলে মহামারী শুরুর সময় থেকে মোট সুস্থতার সংখ্যা ৩ কোটি ৩৪ লক্ষ ৯৫ হাজার ৮০৮।
একইভাবে, দেশে সুস্থতার হার দাঁড়িয়েছে ৯৮.১৫ শতাংশ। এই হার ২০২০র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য / কেন্দ্রশাসিত অঞ্চলগুলির লাগাতার সমন্বয়মূলক প্রয়াসের দরুণ দেশে দৈনিক ভিত্তিতে আক্রান্তের সংখ্যা ধারাবাহিকভাবে ১১৬ দিন ৫০ হাজারের নিচে রয়েছে।
দেশে গত ২৪ ঘন্টায় নতুন করে আক্রান্ত হয়েছেন ১৮ হাজার ৪৫৪ জন। সুস্পষ্টভাবে করোনায় আক্রান্তের সংখ্যা ২ লক্ষের নিচে রয়েছে। বর্তমানে এই সংখ্যা ১ লক্ষ ৭৮ হাজার ৮৩১, যা মোট আক্রান্তের কেবল ০.৫২ শতাংশ। ২০২০র মার্চ থেকে এই হার এখনও পর্যন্ত সর্বনিম্ন।
দেশে নমুন পরীক্ষার পরিকাঠামো লাগাতার বেড়েছে। গত ২৪ ঘন্টায় ১২ লক্ষ ৪৭ হাজার ৫০৬টি নমুনা পরীক্ষা হয়েছে। এর ফলে দেশে সার্বিক নমুনা পরীক্ষার সংখ্যা ৫৯ কোটি ৫৭ লক্ষ ৪২ হাজার ২১৮।
দেশে একদিকে যখন নমুনা পরীক্ষায় লাগাতার অগ্রগতি হয়েছে, অন্যদিকে তখন সাপ্তাহিক ভিত্তিতে আক্রান্তের হার দাঁড়িয়েছে ১.৩৪ শতাংশ, যা গত ১১৮ দিন ৩ শতাংশের নিচে। দৈনিক ভিত্তিতে আক্রান্তের হার ১.৪৮ শতাংশ। এই হার গত ৫২ দিন ৩ শতাংশের নিচের এবং লাগাতার ১৩৫ দিন ৫ শতাংশের নিচে রয়েছে।
CG/BD/SFS
(